एफसी गोवा इंडियन सुपर लीग (आईएसएल) के पांचवें सीजन के एक अहम मुकाबले में 8 नवंबर को जवाहर लाल नेहरू स्टेडियम में दिल्ली डायनामोज का सामना करेगी। गोवा को पिछले मैच में जमशेदपुर एफसी के खिलाफ 1-4 से मात खानी पड़ी थी। जमशेदपुर के खिलाफ हार ने गोवा के अजेय क्रम को रोक दिया। मैच के बाद सर्गियो लोबेरा ने भी माना था कि उनके कोच रहते हुए यह टीम का सबसे खराब प्रदर्शन है। टीम खेल के हर विभाग में दोयम दर्जे की साबित हुई थी।